SAPPE พุ่งแรง 7% รับแนวโน้มกำไร Q2/60 ฟื้นตัว
SAPPE พุ่งแรง 7% รับแนวโน้มกำไร Q2/60 ฟื้นตัว ล่าสุด ณ เวลา 11.12 น. อยู่ที่ 26.75 บาท บวก 1.75 บาท หรือ 7% สูงสุดที่ 27.25 บาท ต่ำสุดที่ 25 บาท ด้วยมูลค่าซื้อขาย 91.41 ล้านบาท
5 ก.ค. 2560

ผู้สื่อข่าวรายงาน ราคาหุ้นบริษัท พรีเมียร์เอ็นเตอร์ไพรซ์ จำกัด (มหาชน) หรือ SAPPE ล่าสุด ณ เวลา 11.12 น. อยู่ที่ 26.75 บาท บวก 1.75 บาท หรือ 7% สูงสุดที่ 27.25 บาท ต่ำสุดที่ 25 บาท ด้วยมูลค่าซื้อขาย 91.41 ล้านบาท ขณะที่ดัชนีโดยรวมบวก 0.26%

ด้าน บล.ฟินันเซีย ไซรัส แนะนำ “BUY” ราคาเป้าหมาย 28 บาท/หุ้น คาดกำไรสุทธิไตรมาส 2/60 จะกลับมาฟื้นตัวจากไตรมาสก่อนจากผลประกอบการที่อ่อนแอในไตรมาส ทั้งจากการฟื้นตัวของรายได้ในประเทศ (ปรับเปลี่ยน Distributor แล้วเสร็จ และสินค้าใหม่ยังขายดีต่อเนื่อง) และตลาดส่งออกเติบโตดีขึ้น (ลูกค้าอินโดนีเซียกลับมา Stock สินค้าหลังผ่านช่วงน้ำท่วม) ทำให้อัตราการใช้กำลังการผลิตฟื้นตัวขึ้น ช่วยหนุนการเติบโตของอัตรากำไรขั้นต้นต้น และในช่วง 2H17 น่าจะได้รับปัจจัยหนุนจากการออกสินค้าใหม่ในประเทศต่อเนื่อง และการฟื้นตัวของตลาดส่งออก โดยเฉพาะตลาดจีน ส่วนธุรกิจ All Coco น่าจะยังขาดทุนในช่วง 1-2 ปีนี้ แต่ทยอยขาดทุนลดลง
อย่างไรก็ตาม ด้วยผลประกอบการที่อ่อนแอในไตรมาส 1/60 จึงปรับลดกำไรสุทธิปี 60 ลง 15% เป็นกำไรลดลง 9.5% จากปีก่อน จากเดิมคาดโต 6.3% จากปีก่อน แต่หากไม่รวมกำไรพิเศษขายเงินลงทุนในปีก่อน คาดกำไรปกติปีนี้จะลดลง 1.6% จากปีก่อน จากเดิมคาดโต 15.6% จากปีก่อน และปรับลดราคาเป้าหมายเป็น 28 บาท จากเดิม 33 บาท (อิง PE เดิม 23 เท่า) ที่ราคาเป้าหมายใหม่มี Upside 12.9% จึงคงคำแนะนำ ซื้อ